ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
جناب سنجے دھوترے نے ریڈیو نیٹ ورک پر مبنی ایک لاسٹ مائل ٹیلی کام کنٹی وٹی سولیوشن بھارت ایئر فائبر کا افتتاح
نئی دہلی، 2 اگست 2020، حکومت ہند کے فروغ انسانی وسائل ، الیکٹرونکس، مواصلات اور آئی ٹی کے مرکزی وزیر مملکت جناب دھوترے نے آج اکولہ مہاراشٹر میں ‘‘بھارت ایئر فائبر سروسز’’ کا افتتاح کیا۔ بھارت ایئر فائبر سروسز کے افتتاح سے اکولہ اور واشم ضلع کے باشندوں کو مانگ کرنے پر وائرس لیس انٹرنیٹ کنکشن ملے گا۔
بھارت ایئر فائبر سروسز بی ایس این ایل نے حکومت ہند کی ڈیجیٹل انڈیا پہل کے ایک حصے کے طور پر شروع کی ہیں اور اس کا مقصد بی ایس این ایل کے مقام سے دو کلو میٹر کے دائرے میں وائرس لیس کنکٹی وٹی فراہم کرانا ہے اور اس طرح دور دراز کے مقامات کے گراہکوں کو ٹیلی انفرا اسٹرکچر پارٹنرز  کی مدد سے بی ایس این ایل کی سستی خدمات کا فائدہ ملے گا۔
بی ایس این ایل اکولہ اور واشم ضلع کے بی ایس این ایل کے مقامی کاروباری شراکت داروں کے ذریعہ ‘‘بھارت ایئر فائبر سروسز’’ فراہم کرا رہا ہے اور یہ خدمات بہت جلد ہی تیز ترین انٹرنیٹ کنکٹی وٹی فراہم کرائیں گی۔یہ خدمات خصوصی ہیں اور دیگر آپریٹر کی خدمات سے الگ ہیں کیونکہ ی ایس این ایل ان لمیٹیڈ مفت وائس کالنگ فراہم کرارہا ہے۔
ایسے وقت میں جبکہ بی ایس این ایل اپنی ہائی ٹکنالوجی خدمات سے اپنے گراہکوں میں اضافہ کررہا ہے، بی ایس این ایل ساتھ ہی ٹیلی کام انفرا اسٹرکچر پارٹنر کے طور پر اب بی ایس این ایل کے جڑنے کے لئے اکولہ اور واشم ضلع کے مقامی باشندوں کو ایک موقع بھی فراہم کرا رہا ہے۔ وہ اس طرح تقریباً ایک لاکھ روپے ماہانہ کی مستقل آمدنی بھی حاصل کریں گے اور اس طرح حکومت ہند کی پہل ‘‘ آتم نربھر بھارت ’’ کے تحت خود کفیل بھی بنیں گے۔
یہ بھارت ایئر فائبر سروسز تیز ترین وائرس لیس انٹرنیٹ کنکٹی وٹی کی ایک نئی راہ بھی کھولیں گی اور مناسب قیمت پر وائس سروسز بھی فراہم کرائیں گی۔ بی ایس این ایل 100 ایم بی پی ایس تک کی اسپیڈ کے ساتھ بھارت بھارت ایئر فائبر کنکٹی وٹی فراہم کراتا ہے۔ بی ایس این ایل وائر لائن اور وائر لیف زمرے میں عوام کو راغب کرنے والے براڈ بینڈ پلان پیش کرتا ہے اور لاک ڈاؤن کے دوران بی ایس این ایل انٹرنیٹ کنکٹی وٹی کے لئے سب سے زیادہ قابل اعتماد برانڈ کے طور پر ابھر کر سامنے آیا ہے اور اس نے حکومت کے ساتھ ساتھ کئی نجی فرموں کے ذریعہ شروع کئے گئے ورک فرام ہوم کو کامیابی کے ساتھ نافذ کیا ہے۔
بی ایس این ایل لینڈ لائن / براڈ بینڈ اور فائبر ایف ٹی ٹی ایچ کنکشن کامیابی کے ساتھ فراہم کرا رہا ہے۔ 5 جولائی 2020 میں بی ایس این ایل مہاراشٹر سرکل میں 15000 ایف ٹی ٹی ایچ کنکشن اور ہندوستان بھر میں 162000 ایف ٹی ٹی ایچ کنکشن فراہم کرائے ہیں۔ سخت لاک ڈاؤن اور کووڈ۔ 19 عالمی وبا کے دوران یہ شاندار حصولیابی ہے۔
وائرس بھارت ایئر فائبر کے آغاز سے مانگ کئے جانے پر بہت جلد ہی مزید کنکشن فراہم کرائے جائیں گے۔ بی ایس این ایل نےاکولہ اور واشم ضلع کے تمام باشندوں سے اپیل کی ہے کہ وہ ان معیاری اور سستی خدمات کا فائدہ اٹھائیں۔
۔۔۔۔۔۔۔۔۔۔۔
م ن۔ ا گ۔ن ا۔
U-4299
(Visitor Counter : 180
وزیراعظم کا دفتر
وزیر اعظم نے کرناٹک کے ہمپی میں تیسری کلچر ورکنگ گروپ میٹنگ جی20 کے دوران کل 1755 اشیاء کے ساتھ ‘لمبانی اشیاء کی سب سے بڑی نمائش’ کے لئے گنیز ورلڈ ریکارڈ کی ستائش کی
وزیر اعظم جناب نریندر مودی نے کرناٹک کے ہمپی میں جی 20تیسری کلچر ورکنگ گروپ کی میٹنگ کے دوران کل 1755 اشیاء کے ساتھ ‘لمبانی اشیاء کی سب سے بڑی نمائش’ کے لئے گنیز ورلڈ ریکارڈ کی ستائش کی ہے۔
وزارت ثقافت کی طرف سے ایک ٹویٹ کا اشتراک کرتے ہوئے، وزیر اعظم نے ٹویٹ کیا:
’’قابل ستائش کوشش، جو لمبانی ثقافت، فن اور دستکاری کو مقبول بنانے کے ساتھ ساتھ ثقافتی اقدامات میں ناری شکتی کی شرکت کی حوصلہ افزائی کرے گی۔‘‘
صحت اور خاندانی بہبود کی وزارت
کووڈ- 19 سے متعلق تازہ ترین معلومات
صحتیاب ہونے کی شرح 50 فیصد سے زیادہ
کووڈ- 19 کے کل 162378 مریضوں کا علاج کیا گیا
نئی دہلی، 14 جون 2020 / پچھلے 24 گھنٹے میں کووڈ – 19 کے 8049 مریضوں کا علاج کیا گیا ۔ صحتیاب ہونے کی شرح 50 فیصد سے زیادہ ہو گئی ہے۔ اب تک کووڈ -19 کے 162378 مریضوں کا علاج کیا گیا۔
فی الحال صحتیاب ہونے کی شرح 50 اعشاریہ 6 صفر فیصد ہے۔ اس سے ظاہر ہوتا ہے کہ کووڈ – 19 کے سبھی مریضوں میں سے آدھے مریض صحتیاب ہوئے ہیں۔ صحتیاب ہونے کی وجہ وقت پر بیمار ی کی تسخیص اور مناسب کلینیکل بندوبست ہے۔ فی الحال 149348 سرگرم کیس طبی نگرانی میں ہیں۔
نوویل کورونا وائرس کا پتا لگانے کے لیے آئی سی ایم آر سی جانچ کرنے کی صلاحیت میں لگاتار اضافہ ہو رہا ہے۔ سرکاری لیباریٹریز کی تعداد بڑھ کر 646 ہو گئی ہے اور پرائیویٹ لیباریٹریز کی تعداد 247 ہو گئی ہے۔ ۔ پچھلے 24 گھنٹے میں 151432 نمونوں کی جانچ کی گئی۔ اب تک کل 5658614 مریضوں کی نمونوں کی جانچ کی جا چکی ہے۔
آج مرکزی وزیر صحت اور مرکزی وزیر داخلہ نے دلی کے لیفٹیننٹ گورنر اور وزیر اعلیٰ کے ساتھ دلی میں کووڈ – 19 کی صورتحال کا جائزہ لینے کے لیے میٹنگ منعقد کی۔ میٹنگ میں کنٹین مینٹ کے اقدامات کو مستحکم کرنے ، جانچ میں اضافہ کرنے اور صحت سے متعلق بنیادی ڈھانچے کی تیاری پر بات چیت کی گئی۔
کووڈ – 19 سے متعلق تکنیکی معاملات رہنما خطوط اور ہدایات سے متعلق سبھی صحیح اور تازہ ترین معلومات کے لیے ہماری اس ویب سائٹ پر لاگ آن کرتے رہیں : https://www.mohfw.gov.in/ اور @MoHFW_INDIA
کووڈ – 19 سے متعلق تکنیکی سوالوں کو اس ویب سائٹ پر بھیجا جا سکتا ہے technicalquery.covid19[at]gov[dot]in اور دیگر سوالوں کو ان ویب سائٹس پر بھیجا جا سکتا ہے : ncov2019[at]gov[dot]in اور @CovidIndiaSeva
کووڈ – 19 سے متعلق کوئی بھی سوال پوچھنے کے لیے صحت اور خاندانی بہبود کی وزارت کے ہیلپ لائن نمبر +91-11-23978046 یا 1075 پوچھا جا سکتا ہے۔
کووڈ – 19 کے بارے میں ریاستوں / مرکز کے زیر انتظام علاقوں کے ہیلپ لائن نمبر کی فہرست اس آن لائن پتے پر دستیاب ہے : https://www.mohfw.gov.in/pdf/coronvavirushelplinenumber.pdf
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3273
(
جدید اور قابل تجدید توانائی کی وزارت
بجٹ 2022 ہمارے توانائی کی منتقلی کے سفر کو مضبوط بنانے اور موسمیاتی تبدیلی سے لڑنے کے لیے نئے ہندوستان میں اختراعی اور پائیدار ترقی کی طرف ایک قدم ہے: وزیر توانائی
اعلی کارکردگی والے ماڈیولز کی تیاری کے لیے پیداوار سے منسلک ترغیبات کے لیے 19,500 کروڑ روپے کی اضافی رقم مختص کرنےکی تجویز
ماحول دوست بنیادی ڈھانچے کے لئے وسائل کو متحرک کرنے کی غرض سے سوورین گرین بانڈز جاری کیے جائیں گے
حکومت امرت کال کے دوران توانائی کی منتقلی اور آب و ہوا کی کارروائی کو فروغ دینے کے وژن کو حاصل کرنے کا عزم رکھتی ہے۔ آج پارلیمنٹ میں مرکزی بجٹ 2023-22 پیش کرتے ہوئے، مرکزی وزیر خزانہ اور کارپوریٹ امور، محترمہ نرملا سیتا رمن نے امرت کال کے دوران توانائی کی منتقلی اور آب و ہوا کی تبدیلی سے متعلق طریقہ کار کو فروغ دینے کے وژن پر زور دیا اور اسے آگے بڑھنے کے لیے ملک کی اہم ترجیحات میں سے ایک قرار دیا۔
بجٹ پر خاص طور پر بجلی اور قابل تجدید توانائی کے شعبے پر بات کرتے ہوئے مرکزی وزیر برائے بجلی اور نئی اور قابل تجدید توانائی جناب آر کے سنگھ نے کہا کہ ‘‘وزیر خزانہ کو 2023-22 کے ترقی پسندانہ مرکزی بجٹ پر مبارکباد۔ 2022 کے آتم نربھر بھارت کے بجٹ نے ہندوستان کے امرت کال کے لئے بلیو پرنٹ تیار کیا ہے ، جو بنیادی ڈھانچے، ڈیجیٹائزیشن، زراعت، مالیاتی انتظام، ٹیکنالوجی اور مینوفیکچرنگ جیسے شعبوں کا احاطہ کرتا ہے۔ بجٹ 2022 ہمارے توانائی کی منتقلی کے سفر کو مضبوط کرنے اور موسمیاتی تبدیلی سے لڑنے کے لیے نئے ہندوستان میں اختراعی اور پائیدار ترقی کی طرف ایک قدم ہے۔’’
توانائی کی منتقلی اور موسمیاتی تبدیلی سے متعلق اقدامات
مرکزی وزیر خزانہ نے پارلیمنٹ سے خطاب کرتے ہوئے کہا کہ ‘‘موسمیاتی تبدیلی کے خطرات سب سے مضبوط منفی خارجی حالات ہیں جو ہندوستان اور دیگر ممالک کو متاثر کرتے ہیں’’ ۔ انہوں نے کم کاربن کی تیاری کی حکمت عملی کا اعادہ کیا، جس کا وزیر اعظم نے پائیدار ترقی کے تئیں ہماری حکومت کے مضبوط عزم کی ایک اہم عکاسی کے طور پر اعلان کیا تھا۔
یہ حکمت عملی روزگار کے بڑے مواقع کھولتی ہے اور بجٹ میں اس سلسلے میں کئی مختصر مدتی اور طویل مدتی اقدامات تجویز کیے گئے ہیں۔
بجٹ میں 19,500 کروڑ روپے کی اضافی رقم ۔ اعلی کارکردگی والے ماڈیولز کی تیاری کے لیے پیداوار سے منسلک ترغیب کے لیے مختص کرنے کی تجویز دی گئی ہے ۔ یہ 2030 تک نصب شدہ شمسی صلاحیت کے 280 گیگاواٹ کے جرآت مندانہ ہدف کو حاصل کرنے کے لیے درکار گھریلو مینوفیکچرنگ کو بھی یقینی بنائے گا۔
2023-22 میں حکومت کے مجموعی مارکیٹ قرضوں کے ایک حصے کے طور پر، ماحول دوست بنیادی ڈھانچے کے لیے وسائل کو بروئے کار لانے کے لیے سوورین گرین بانڈز جاری کیے جائیں گے۔ اس سے حاصل ہونے والی آمدنی کو پبلک سیکٹر کے منصوبوں میں لگایا جائے گا جو معیشت میں کاربن کے استعمال کو کم کرنے میں مدد کرتے ہیں۔
زراعت اور کاشتکاروں کی فلاح و بہبود کی وزارت
ایم ایس پی پر کمیٹی کی تشکیل
نئی دہلی:04 فروری،2022۔ زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں اطلاع فراہم کی کہ ملک کے بدلتے ہو ئے تقاضوں کے مطابق فصلوں کے پیٹرن کو تبدیل کرنے، ایم ایس پی کو مزید مؤثر اور شفاف بنانے اور قدرتی کاشتکاری کے طریقہ کار کی حوصلہ افزائی کرنے کیلئے ایک کمیٹی کے قیام کا عمل جاری ہے، فی الحال کچھ ریاستوں میں اسمبلی انتخابات کے پیش نظر کمیٹی کے قیام کیلئے الیکشن کمیشن کی جانب سے منظوری کا عمل جاری ہے۔
-----------------------
ش ح۔م ع۔ ع ن
U NO: 1184
(Visitor Counter : 58
جدید اور قابل تجدید توانائی کی وزارت
ایم این آر ای نےتوانائی کے شعبے میں خواتین کی شرکت میں اضافے کے لئے اہم پروگرام شروع کئے
سوریہ متر ہنرمندی کے فروغ کے پروگرام کے تحت 2251 تربیت یافتہ خاتون امیدواروں میں سے 836 کو روزگار دیا جائے گا
نئی و قابل تجدید توانائی کی وزارت شمسی توانائی ، ہوائی چکی سے بننے والی توانائی  اور چھوٹی پن چکی سے بننے والی بجلی  سمیت قابل تجدید توانائی کے میدان میں ہنر مندی کے فروغ کے لئے صلاحیت سازی کے پروگراموں کو مدد دیتی رہی ہے۔ سوریہ متر ہنرمندی کے فروغ کے پروگرام پر مالی سال 16-2015 سے عمل درآمد کیا جا رہا ہے، جس میں 2251 خاتون امیدواروں کو نومبر 2022 تک تربیت دی جا چکی ہے، جن میں سے 836 امیدواروں کو رپورٹ کے مطابق روزگار دیا جائے گا۔
وایو متر اور جل اورجا متر ہنرمندی کے فروغ کے پروگرام حال ہی میں شروع کئے گئے ہیں، جن میں مرد اور خواتین دونوں اہل ہیں۔
وزارت نے شمسی لالٹینیں اور لیمپوں کے کل پرزے جوڑنے، انہیں نصب کرنے ، ان کا کام کاج شروع کرنے اور ان کی دیکھ بھال کرنے کے لئے دیہی علاقوں کی کم پڑھی لکھی خواتین کے لئے خاص طور پر 6 مہینے کے تربیتی پروگرام کو بھی مدد دی تھی۔
یہ جانکاری بجلی اور نئی و قابل تجدید توانائی کے مرکزی وزیر جناب آر کے سنگھ نے راجیہ سبھا میں آج ایک سوال کے تحریری جواب میں فراہم کیں۔
وزارت دفاع
سری لنکاکی بحریہ کے کمانڈر،وائس ایڈمیرل پیال ڈی سلوا، کا دورہ
نئی دہلی ، 3؍اپریل :سری لنکاکی بحریہ کے کمانڈر،وائس ایڈمیرل پیال ڈی سلوا، 30مارچ ،2019سے 2؍اپریل 2019 کے دوران بھارت کے سرکاری دورے پرتھے۔ ایڈمیرل موصوف کا سری لنکاکی بحریہ کے کمانڈرکے طورپرعہدہ سنبھالنے کے بعد، بھارت کا یہ پہلادورہ تھا۔ اس دورے کا مقصد یہ تھا کہ بھارت اورسری لنکاکے مابین باہمی بحری تعلقات کو مستحکم بنایاجائے اور بحری تعاون کے نئے شعبے تلاش کئے جائیں ۔
دورے کے دوران سری لنکاکی بحریہ کے کمانڈر نے بحریہ کے سربراہ اور عملے سے متعلق کمیٹی کے سربراہان کے چیئرمین ،پی وی ایس ایم ، اے وی ایس ایم ، اے ڈی سی ایڈمیرل سنیل لامبا سے باہمی گفت وشنید کی ۔ انھوں نے بھارتی بحریہ کے دیگرسینئرافسران سے بھی 2اپریل ، 2019کو ملاقات کی ۔
بندرگاہوں سے متعلق کالوں ، باہمی مشقوں کے اہتمام ، تربیت ، بحری نقشہ بندی سے متعلق تعاون اورمختلف شعبوں میں موضوعات کے باہم تبادلے سمیت اہم بحری روابط سے متعلق موضوعات پرآپریشنل انٹرایکشن یعنی عملی پہلوسے متعلق تبادلہ خیالات ، اس گفت وشنید کے دوران کئے گئے ۔
اس کے علاوہ کمانڈرموصوف نئی دہلی کے علاوہ کوچی اورممبئی بھی تشریف لے گئے ،جہاں انھوں نے سینئربحری افسران سے تبادلہ خیالات کئے اورمختلف بحری اکائیوں کا معائنہ کیا۔سری لنکاکے بحریہ کے سربراہ نے ایزی مالا ، کیرالاکے دورے کے دوران بھارتی بحریہ اکیڈمی میں دستیاب تربیتی سہولتوں کو بھی ملاحظہ کیا اوران کے مطابق جانکاریاں حاصل کیں ۔
۔۔۔۔۔۔۔۔۔۔۔۔۔۔
U-1760
(Visitor Counter : 57
ایٹمی توانائی کا محکمہ
کےکےاین پی پی سائبرتحفظ پر آڈٹ
نئی دہلی،27؍نومبر۔شمال- مشرقی خطے کی ترقی کے وزیر مملکت ، وزیراعظم کے دفتر، عملے، عوامی شکایات اور پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں بتایا کہ کوڈن کولم نیوکلیائی پاورپلانٹ  انتظامی نیٹ ورک ، ایٹمی توانائی کے محکمے کے انڈین کمپیوٹر ایمرجنسی ریسپونس ٹیم  نے کمپیوٹراینڈ انفارمیشن سکیورٹی ایڈوائزری گروپ  کے ساتھ مکمل جانچ کا کام پورا کر لیا ہے۔ اس ٹیم نے جبکہ نفاذ کے لئے بعض اقدامات فوری طور پر اٹھانے کی سفارش کی ہے۔ ایڈمنسٹرٹیو نیٹ ورک میں اطلاعاتی سکیورٹی کے مزید استحکام کے لئے متعدد اقدام کئے ہیں۔ ان اقدام میں ایڈمنسٹریٹیو انٹرنیٹ اور انٹرنیٹ کنکٹویٹی کو سخت بنانا، ریمووایبل میڈیا پر پابندی اور ان ویب سائٹس اورآئی پیز کو بلاک کرنا، جو غلط سرگرمیوں میں ملوث ہیں وغیرہ شامل ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ک ا
5404U-
(Visitor Counter : 50
کامرس اور صنعت کی وزارتہ
بھارت اور یوروپییونین نے متوازن، بلند نظر، جامع اور باہمی فائدہ مند تجارتی معاہدے کے لیے مذاکرات دوبارہ شروع کرنے پر اتفاق کیا ہے
نئی دہلی:04؍اگست،2021۔تجارت اور صنعت کی وزارت میں وزیر مملکت جناب سوم پرکاش نے آج لوک سبھا میں پوچھے گئے ایک سوال کے تحریری جواب میں اطلاع فراہم کی کہ ہندوستان اور یوروپییونین نے متوازن، بلند نظر، جامع اور باہمی فائدہ مند تجارتی معاہدے کے لیے مذاکرات دوبارہ شروع کرنے پر اتفاق کیا ہے۔ آزاد تجارتی معاہدہ  مذاکرات بشمول مخصوص مسائل پر، دونوں فریقوں کے مفاد کو مدنظر رکھتے ہوئے منعقد کئے جانے ہیں۔ جب مذاکرات دوبارہ شروع ہوں گے تو تمام متعلقہ فریقوں کے صلاح و مشورہ سے ایف ٹی اے مذاکرات میں شامل / خارج کردہ اشیاء کو حتمی شکل دی جائے گی۔
موجودہ ایف ٹی اے کا جائزہ ملکی صنعت کو فائدہ پہنچانے کے لیے ملک کی برآمداتی صلاحیت کو زیادہ سے زیادہ کرنے اور ایف ٹی اے کو زیادہ صارف دوست، سادہ اور تجارتی سہولت فراہم کرنے کے لیے ایک جاری عمل ہے۔
-----------------------
ش ح۔م ع۔ ع ن
U NO:8177
(Visitor Counter : 107
بندرگاہوں، جہاز رانی اور آبی راستوں کی وزارت
آبی گزرگاہوں کے ذریعہ بڑے پیمانے پر اشیااور خدمات کا نقل و حمل
وارانسی سے ڈبرو گڑھ تک دریائی کروز کی کامیاب تکمیل اس بات کی عکاسی کرتی ہے کہ آبی گزرگاہ دریا کی کروز خدمات کے لیے بنیادی حیثیت رکھتی ہے۔ ان لینڈ واٹر ویز اتھارٹی آف انڈیا ، بندرگاہوں، جہاز رانی اور آبی گزرگاہوں کی وزارت کے تحت ایک خود مختار تنظیم ہے، جس نے بڑے پیمانے پر سامان کی نقل و حمل کو قابل بنانے کے لیے وارانسی سے ہلدیہ تک جل مارگ وکاس پروجیکٹ  شروع کیا ہے۔
دریائے برہمپترا  ہندوستان-بنگلہ دیش پروٹوکول  روٹ کے ذریعے شمال مشرقی خطہ  اور اتر پردیش، بہار، جھارکھنڈ اور مغربی بنگال کی ریاستوں کے ساتھ دریائے گنگا کو متبادل آبی گزرگاہ فراہم کرتا ہے۔ دریائے برہم پترا روٹ اور دریائے گنگا  کے ذریعے سامان کا نقل و حمل شمال مشرقی خطے کی اقتصادی صلاحیت کو بہتر کرنے میں مددگار ہے۔
ماضی قریب کے دوران، دریائے گنگا  سے دریائے برہم پترا  تک کارگو خدمات کامیابی کے ساتھ مکمل کی گئی ہیں جیسا کہ ضمیمہ میں تفصیل ہے۔ این ڈبلیو -1 اور این ڈبلیو-2 ایسی آبی گزرگاہیں ہیں جہاں پہلے ہی کام شروع ہوچکا ہےاور ان پر کارگو/مسافر/سیاحتی جہاز چل رہے ہیں۔ این ڈبلیو-1 اور این ڈبلیو-2 پر جاری منصوبوں کا مقصد ان قومی آبی گزرگاہوں کی صلاحیت میں اضافہ کرنا ہے۔
ضمیمہ
این ڈبلیو-1 اور این ڈبلیو -2 پر طے شدہ کارگو خدمات
- ہلدیہ سے پٹنہ اور دھوبری  سے بنگلہ دیش تک کارگو خدمات 22 فروری میں شروع ہوئیں۔ کئی تیل اور پیٹرو کیمیکل کمپنیوں نے پہلی بار آسام سے بنگلہ دیش اور ہلدیہ تک کارگو کی طویل مدتی نقل و حمل کا وعدہ کیا ہے۔
- فوڈ کارپوریشن آف انڈیا  کے 200 ٹن اناج کی ایک پائلٹ نقل و حمل کے تحت پٹنہ  سے پانڈو ، آسام تک ہند-بنگلہ دیش پروٹوکول روٹ کے ذریعے 2,350 کلومیٹر کا فاصلہ طے کیا گیا۔
- میسرس کے 1798.27 ٹن پرائم تھرمو مکینیکل ٹریٹڈ بارز کی ایک اور پائلٹ نقل و حمل ٹاٹا اسٹیل لمیٹڈ نے این ڈبلیو-1 آئی بی پی روٹ اور این ڈبلیو-2 کے ذریعے ہلدیہ ڈاک کمپلیکس سے پانڈو  تک 90 میٹر لمبے اور 24 میٹر لمبے بحری جہاز پر بھی کامیابی سے کارکردگی کا مظاہرہ کیا۔
- جولائی 2019 میں این ڈبلیو - 2  اور انڈو بنگلہ دیش پروٹوکول روٹ پر چل کر ایک آئی ڈبلیو اے آئی جہاز بھوٹان سے پتھر لے گیا جو بنگلہ دیش میں پہنچایا جائے گا۔ یہ پہلا موقع ہے جب ہندوستانی آبی گزرگاہ کا استعمال دونوں ممالک کے درمیان کارگو کی نقل و حمل کے لیے ایک چینل کے طور پر کیا گیا تھا۔ مالی سال 2021 کے دوران بھوٹان کے کارگو کی 15 نقل و حمل آئی بی پی روٹ کے ذریعے بنگلہ دیش تک ہوئی۔
- دھوبری  آئی ڈبلیو ٹی ٹرمینل کے ذریعے بھوٹان سے پتھر وں کی باقاعدہ نقل و حمل ہوئی۔ مالی سال 2021-22 کے دوران 51,210 میٹرک ٹن وزن کے پتھر کے مجموعوں/ کوئلے سے لدے 319 جہاز دھوبری  سے چلمری  کے لیے روانہ ہوئے۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔
بجلی کی وزارت
این ایچ پی سی نے مالی سال 22-2021 کے لئے بھارت سرکار کو 933.61 کروڑروپے کا عبوری منافع ادا کیا
بھارت کی اہم ہائیڈرو پاور کمپنی اور بھارت سرکار کی ایک ‘ منی رتن ’ کٹیگری -1 انٹرپرائز ، این ایچ پی سی لمٹیڈ نے مالی سال 22-2021 کے لئے 4 مارچ 2022 کو بھارت سرکار کو 933.61 کروڑروپے کا عبوری منافع ادا کیاہے۔ یہ منافع 10 مارچ 2022 کو این ایچ پی سی کے سی ایم ڈی جناب اے کے سنگھ نے بجلی، نے جدید اور قابل تجدید توانائی کے مرکز ی وزیر جناب آر کے سنگھ کو پیش کیا ۔ اس موقع پر جناب آلوک کمار ، سکریٹری  بھارت سرکار اور جناب وائی کے چوبے ، ڈائریکٹر  ، جناب آر پی گوئل ، ڈائریکٹر  ، جناب کے کے گوئل ، ایگزیکٹو ڈائریکٹر  اور جناب سنجے کمار مدان ، ایگریکٹو ڈائریکٹر  ، این ایچ پی سی موجود تھے ۔
این ایچ پی سی نے مالی سال 21-2020 کے لئے حتمی منافع کے ضمن میں رواں مالی سال 22-2021 کے دوران بھارت سرکار کو پہلے ہی 249.44 کروڑروپے ادا کردئے ہیں۔ اس طرح مالی سال 22-2021 کے دوران این ایچ پی سی نے بھارت سرکار کو 1183.05 کروڑروپے کا مجموعی منافع ادا کردیا ہے ۔
کمپنی کے بورڈ آف ڈائریکٹر س نے 11فروری 2022 کو منعقد اپنی میٹنگ میں 1.31فی ایکوٹی شرح یعنی 13.10 فیصد کی فیس ویلیو پر عبوری منافع کا اعلان کیا تھا۔ این ایچ پی سی میں اس وقت 8 لاکھ سے زیادہ شئیر ہولڈرس ہیں اور مالی سال 22-2021 کے لئے ادا کیا جانے والا مجموعی عبوری منافع 1315.90 کروڑروپے ہے ۔ کمپنی نے 21-2020 کے مالی سال کے لئے 1.25 فی شئیر کا1255.63 کروڑروپے کے مجموعی آؤٹ فلو کے ساتھ عبوری منافع ادا کیا تھا۔یہ 351.58 کروڑروپے کے مجموعی آؤٹ فلو کے ساتھ 0.35 فی شیئر کے حتمی منافع کے علاوہ ہے۔ اس طرح سے مالی سال 21-2020 کے لئے 1607.21 کروڑروپے کے مجموعی آؤٹ فلو کے ساتھ 1.60 روپے فی شئیر کا مجموعی منافع ادا کیا گیا ۔
سی پی ایس ایز کی پونجی کی تشکیل نو سے متعلق 27 مئی 2016 کو ڈپارٹمنٹ آْف انویسٹمنٹ اینڈ پبلک اسیٹ مینجمنٹ  کے رہنما خطوط کے مطابق ہر سی پی ایس یو پی اے ٹی کے 30فیصد کی شرح سے یا مجموعی مالیت کا پانچ فیصد،جو زیادہ ہو ، کم سے کم سالانہ منافع اد ا کرے گی۔ آئی بی آئی ڈی کے رہنما خطوط کے مطابق این ایچ پی سی نے مالی سال 21-2020 کے لئے 1607.21 کروڑروپے یعنی کمپنی کی مجموعی مالیت کا 5.08 فیصد کا مجموعی منافع اد ا کیاتھا ۔
این ایچ پی سی نے 9 مہینے کے لئے جو مالی سال 2022 میں ختم ہوا،2977.62 کروڑروپے کا خالص منافع کمایا تھا جبکہ پچھلے عرصے کے دوران یہ 2829.16 کروڑروپے تھا۔ کمپنی نے مالی سال 21-2020 کے لئے 3233.37 کروڑروپے کا خالص منافع کمایا تھا۔
بجلی کی وزارت
حرارتی بجلی پلانٹس سے خارج ہونے والی مضر صحت گیسوں کے اخراج میں کمی کرنے کے لئے بہت سے اقدامات کئے جارہے ہیں : بجلی اور این آر ای کے مرکزی وزیر جناب آر کے سنگھ
حرارتی بجلی اسٹیشنوں سے میگاواٹ فی گھنٹہ میٹرک ٹن میں ، مضر صحت گیسوں، کاربن ڈائی آکسائڈ سے متعلق تفصیلات :
|
|
سال
|
|
کاربن ڈائی اکسائڈ کااخراج
(کاربن ڈائی اکسائڈ/ میگاواٹ فی گھنٹہ
|
|
2017-18
|
|
0.9598
|
|
2018-19
|
|
0.9648
|
|
2019-20
|
|
0.9603
|
|
2020-21
|
|
0.9493
|
|
2021-22
|
|
0.9675
کووڈ-19 وبا کے سبب فلو گیس ڈی۔سلفرائزیشن  کی منصوبہ بندی ، ٹنڈر جاری کرنے اوراس پر عمل درآمد کرنے کا پورا عمل پوری طری متاثر ہوا تھا ۔ کمپنیوں کو فنڈ کی کمی کاسامنا تھا، اور قرض لینے والوں کی طرف سے ڈسکوم کی خراب مالی حالت کے سبب کچھ حوصلہ افزا رد عمل نہیں تھا، جس کی وجہ سے جینکو کو دی جانے والی رقوم کی صورتحال خراب ہوئی۔ جغرافیائی اور سیاسی حالات نے بھی ایف جی ڈی کے کچھ ایسے کل پرزوں کی درآمدات پر اثر ڈالا جو بھارت میں تیار نہیں کئے جاتے اور اس وجہ سے بھی سپلائی میں رکاوٹ آئی ۔ لہذا بجلی کی وزارت نے ماحولیات، جنگلات اورآب وہوا میں تبدیلی کی وزارت سے 3 مئی 2022 کو درخواست کی کہ وہ حرارتی بجلی پلانٹس کو، نوٹی فکیشن مورخہ 31 مئی 2021 میں مقررہ وقت کے علاوہ دو سال کااضافی وقت فراہم کرے تاکہ فلو گیس ڈی۔سلفرائزیشن ایف ڈی جی کی تنصیب کی جاسکے ۔ اس کے نتیجے میں بجلی کی وزارت نے ماحولیات و جنگلات اور آب وہوا کی تبدیلی کی وزارت سے 29 جولائی 2022 کو درخواست کی کہ وہ ایف ڈی جی پر مرحلہ وار طریقے سے عمل درآمد کرے ، جیسا کہ آئی آئی ٹی دہلی نے سفارش کی تھی ۔ یہ سفارش بھارت میں ، مضر صحت گیسوں کے اخراج سے متعلق اصولوں میں حرارتی بجلی پلانٹس پر عمل درآمد کاجائزہ لینے کے لئے بجلی کی وزارت کی طرف سے کرائے گئے ایک مطالعہ میں کی گئی تھی ۔
بجلی کے مرکزی وزیر جناب آر کے سنگھ نے راجیہ سبھا میں آج یہ جانکاری دی فراہم کی۔
نائب صدر جمہوریہ ہند کا سکریٹریٹ
نائب صدر جمہوریہ نے مکر سنکرانتی ،پونگل ، بیہو اور دیگر تہواروں کے موقع پر اہل وطن کو مبارکباد دی
نائب صدر جمہوریہ جناب ایم وینکیا نائیڈو نے مکرسنکرانتی اور پونگل کے موقع پر اہل وطن کو مبارکباد دی۔ انہوں نے اپنے پیغام میں کہا
’’ میں مکرسنکرانتی اور پونگل کے مبارک موقع پر اپنے سبھی باشندگان وطن کو دل کی گہرائیوں سے مبارکباد دیتا ہوں اور نیک خواہشات کا اظہار کرتا ہوں۔
سوریہ بھگوان کو وقف ، مکر سنکرانتی اتراین کی مبارک مدت کے آغاز کی علامت ہے۔ یہ تہوار ملک بھر میں مختلف ناموں سے منایا جاتا ہے۔ اسے تمل ناڈو میں پونگل ، آسام میں بیہو، کیرالہ میں ویشو، پنجاب اور ہریانہ میں لوہڑی اور بہار میں کھچڑی تہوار کے نام سے منایا جاتا ہے۔ ہمارے ملک کے بنیادی ثقافتی ، اتحاد کی عکاسی کرنے والے یہ سبھی تہوار اچھی فصل ، خوشحالی اور شکرگزاری کی علامت ہیں۔
میری تمنا ہے کہ مکرسنکرانتی سبھی کی زندگی میں خوشحالی، امن اور ہم آہنگی لائے۔‘‘
Following is the Hindi version of the message -
“मैं मकर संक्रांति और पोंगल के पावन अवसर पर अपने सभी देशवासियों को हार्दिक बधाई और शुभकामनाएं देता हूं।
सूर्य भगवान को समर्पित मकर संक्रांति उत्तरायण की पावन अवधि के शुभारंभ का प्रतीक है। यह त्योहार देश भर में भिन्न-भिन्न नामों से मनाया जाता है। इसे तमिलनाडु में पोंगल, असम में बिहू, केरल में विशु, पंजाब और हरियाणा में लोहड़ी तथा बिहार में खिचड़ी त्योहार के नाम से मनाया जाता है। हमारे देश की अंतनिर्हित सांस्कृतिक एकता को दर्शाने वाले ये सभी त्योहार अच्छी फसल, समृद्धि और कृतज्ञता का प्रतीक हैं।
मैं कामना करता हूँ कि मकर संक्रांति सभी के जीवन में समृद्धि, शांति और सौहार्द लाए।”
بھارت کا مسابقتی کمیشن
سی سی آئی نے نپن ایکسپریس کے فیوچر سپلائی چین میں حصص کےحصول کو منظوری دی
نئی دہلی، 10دسمبر 2019/ہندستان کے مسابقت کمیشن  نے مسابقت ایکٹ 2002 کی دفعہ 31  کے تحت نپن ایکسپریس  پرائیوٹ لمیٹیڈ  کےفیوچر سپلائی چین سولیوشنز لمیٹیڈ  میں حصص کے حصول کو اپنی منظوری دے دی۔
نپن ایکسپریس کے حصص کے حصول کی مجوزہ ترکیب ، کل حصص اور فیوچر سپلائی کی پونجی کی ادائیگی کا تقریباً 22 فی صد حصص ہے جو پورے طور پر تحلیل کی بنیاد پر ہوگا۔
نپن ایکپسریس ، سنگا پور یں واقع نپن ایکسپریس کمپنی لمیٹیڈ کی ذیلی کمپنی ہے جو جبوبی ایشیا اور اوشیانا خطے میں سرگرم عمل ہے۔ یہ جاپان میں واقع عالمی لاجسٹک کمپنی ہے جو ون اسٹاپ لاجسٹک سروسیز فراہم کرتی ہے جس میں ٹرانسپورٹ خدمات ، عالمی سپلائی چین بندوبست ، ویئرہاؤس او رتقسیمی خدمات شامل ہیں۔
فیوچر سپلائی، ہندستان میں ایک تھرڈ سپلائی پارٹی چین اور لاجسٹک سروسیز فراہم کرنے والی کمپنی ہے جو خود کار اور آئی ٹی پر مبنی ویئر ہاؤسنگ ، تقسیمی اور دیگر لاجسٹک خدمات مہیا کرتی ہے۔ ان خدمات میں  ٹھیکے پر مبنی لاجسٹک  ایکسپریس لاجسٹک اور  درجہ حرارت پر قابو پانے والی لاجسٹک شامل ہیں۔ اس کے اہداف میں دیگر باتوں کے صارفین کی سپلائی چین کی ضرورتوں کی تکمیل کرنے والی ویئر ہاؤسنگ اور تقسیمی خدمات اور خود کار تکنالوجی نظام کی سہولت بہم پہنچانا ہے۔ علاوہ ازیں یہ آبی راستوں اور فضائی راستوں سے بین الاقوامی مال ڈھلائی کی خدمات بھی فراہم کرتی ہے۔
۔۔۔۔۔۔۔۔۔۔
م ن۔ ش س ۔ ج۔
U- 5709
(Visitor Counter : 39
صحت اور خاندانی بہبود کی وزارت
ہندستان میں کووڈ-19ٹیکہ کاری کی مجموعی تعداد 116.87 کروڑ کے نشانے کو پار گئی
گزشتہ 24 گھنٹوں کے دوران تقریباً 33 لاکھ ٹیکے لگائے گئے
گزشتہ 24 گھنٹوں کے دوران 8,488 نئے معاملات سامنے آئے
شفایابی کی شرح اس وقت 98.31 فی صد ہےہندستان میں اس وقت مریضوں کی تعداد 1,18,443 ہے
ہفتہ وار مثبت معاملات کی شرح  ہے جو کہ گزشتہ 59 دنوں سے لگاتار 2 فی صد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 32,99,337 لوگوں کو کووڈ کے ٹیکے لگائے گئے۔ جس کے ساتھ ہی ہندستان میں کووڈ کی ٹیکہ کاری کی مجموعی تعداد 116.87 کروڑ  کو پار گئی۔ یہ ٹیکہ کاری 1,20,77,324 سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,82,290
|
|
دوسری خوراک
|
|
94,07,092
|
|
صف اول کے کارکنان
|
|
پہلی خوراک
|
|
1,83,76,108
|
|
دوسری خوراک
|
|
1,63,19,085
|
|
18سے44 سال کی عمر کے افراد
|
|
پہلی خوراک
|
|
44,29,75,971
|
|
دوسری خوراک
|
|
19,15,97,004
|
|
45 سے 59 سال کی عمر کے افراد
|
|
پہلی خوراک
|
|
18,08,59,227
|
|
دوسری خوراک
|
|
11,12,04,851
|
|
60 سال سے زیادہ عمر کے افراد
|
|
پہلی خوراک
|
|
11,32,78,631
|
|
دوسری خوراک
|
|
7,43,28,126
|
|
میزان
|
|
1,16,87,28,385
گزشتہ 24 گھنٹو ں کے دوران 12,510 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,39,34,547 ہوگئی۔
نتیجہ کے طور پر ہندستان میں شفایابیوں کی شرح اس وقت 98.31 فی صد ہے۔
مرکز اور ریاستوں /مرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50 ہزار سے نیچے رہنے کا رجحان پایا جاتا ہے اور یہ رجحان اس وقت لگاتار 148 دنوں سے قائم ہے۔
گزشتہ 24 گھنٹوں کے دوران 8,488 نئے معاملات سامنے آئے۔
اس وقت مریضوں کی تعداد 1,18,443 ہے ۔ اس وقت مریضوں کی مجموعی تعدادملک میں مثبت معاملات کی مجموعی تعداد کا 0.34 فی صد ہے۔ جو مارچ 2020 سے اب تک کی کم ترین شرح ہے۔
ٹیسٹنگ کی صلاحیت نے ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 7,83,567 ٹیسٹ کئے گئے۔ ہندستان میں اب تک مجموعی طور پر 63.25 کروڑ سے زیادہ  ٹیسٹ منعقد کئےگئے ہیں۔
اس وقت جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،ہفتہ وار مثبت معاملات کی شرح 0.93 فی صد پر قائم ہے جو کہ اس وقت گزشتہ 59 دنوں سے 2 فی صد سے نیچے رہی ہے۔ یومیہ مثبت معاملات کی شرح 1.08 فیصد ریکارڈ کی گئی۔یومیہ مثبت معاملات کی شرح گزشتہ 49 دن سے لگاتار 2 فیصد سے نیچے رہی۔ جبکہ اب یہ لگاتار 84دنوں سے 3فیصد سے نیچے ہے۔